Diari Oficial de la Generalitat Valenciana


Sumari del DOGV 8014, del 04-04-2017 (2017/2807)

RESOLUCIÓ de 31 de març de 2017, de la Conselleria d'Educació, Investigació, Cultura i Esport, per la qual es convoquen ajudes per a finançar el foment d'activitats de la participació, associació i formació d'alumnat, realitzades per les associacions d'alumnes de centres docents no universitaris de la Comunitat Valenciana sostinguts amb fons públics i les seues federacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8014

Data del DOGV
:   04-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2807


Data del document
:   31-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 31 de març de 2017, de la Conselleria d'Educació, Investigació, Cultura i Esport, per la qual es convoquen ajudes per a finançar el foment d'activitats de la participació, associació i formació d'alumnat, realitzades per les associacions d'alumnes de centres docents no universitaris de la Comunitat Valenciana sostinguts amb fons públics i les seues federacions. [2017/2807]  
Mitjançant l'Ordre 29/2016, de 17 de juny, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions.  
En l'article 3 de l'esmentada ordre es disposa que el procediment de concessió per concurrència competitiva s'iniciarà d'ofici mitjançant una convocatòria pública, adoptada per resolució de l'òrgan competent i publicada en el Diari Oficial de la Generalitat Valenciana, i que cada convocatòria determinarà el col·lectiu al qual va destinada la subvenció corresponent.  
Per això, i fent ús de les facultats que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i d'acord amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, vista la proposta de la Direcció General de Política Educativa i de conformitat amb aquesta, resolc:  
  
Primer. Objecte i àmbit d'aplicació  
1. Aquesta resolució té com a objecte convocar en règim de concurrència competitiva, per a l'exercici pressupostari 2017, les ajudes regulades en l'Ordre 29/2016, de 17 de juny, de la Conselleria d'Educació, Investigació, Cultura i Esport (DOCV 7809, 20.06.2016), destinades al finançament de les despeses de funcionament i el foment d'activitats de participació, associació i formació executades per:  
a) Les associacions d'alumnes de centres docents públics i concertats no universitaris, amb seu a la Comunitat Valenciana.  
  
b) Les federacions d'associacions d'alumnes de centres docents públics i concertats no universitaris, amb seu a la Comunitat Valenciana.  
  
2. Queden compreses les activitats realitzades durant l'últim trimestre de l'any 2016 fins al termini concedit per a la justificació de les despeses de les activitats executades, sempre que estiguen incloses en el projecte presentat per a sol·licitar la subvenció i no hagen servit per a justificar altres ajudes rebudes. El termini de justificació es fixarà en la resolució de concessió de les subvencions.  
3. No seran objecte d'ajuda les despeses que es referisquen a material inventariable.  
4. Els formularis normalitzats per a la tramitació d'aquestes subvencions, tant per a la sol·licitud com per a la posterior justificació en cas de resultar beneficiàries de la subvenció, estaran disponibles per a emplenar-los en la web de la Conselleria d'Educació, Investigació, Cultura i Esport:  
http://www.ceice.gva.es/va/web/madres-padres-alumnos/subvenciones  
  
Segon. Import i finançament  
1. L'import global màxim destinat a les ajudes a què es refereix l'apartat primer, punt 1, d'aquesta convocatòria és de 45.400 euros.  
  
La quantitat esmentada es finançarà a càrrec dels pressupostos de la Generalitat per a l'any 2017, línia de subvenció S4407000, de l'aplicació pressupostària 19.09.93.606.58, capítol IV.  
2. En atenció als seus respectius àmbits de representació i d'acció territorial, es realitza un repartiment entre les associacions i federacions d'associacions, a fi d'assegurar les dotacions necessàries per al funcionament correcte i activitat d'aquestes. Això motiva que el repartiment de la línia de subvenció siga:  
a) Entre les associacions d'alumnes: 30 ajudes de 400 euros amb un import total de 12.000 euros.  
b) La resta de l'import total de l'ajuda, que ascendeix a 33.400 euros, es destinarà a les federacions d'associacions d'alumnes.  
  
3. L'import global màxim podrà ser incrementat com a conseqüència d'una generació, una ampliació o una incorporació de crèdit, prèvia tramitació i aprovació del corresponent expedient de modificació, i no requerirà una nova convocatòria, de conformitat amb el que preveu l'article 58, apartat 2, lletra a, punt 4t, del Reglament de la Llei general de subvencions, aprovat pel Reial Decret 887/2006, de 21 de juliol. Així mateix, aquest import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
4. Llevat del que es preveu en el paràgraf anterior, la implementació i el posterior desplegament d'aquesta convocatòria no podrà tindre cap incidència en la dotació de tots i cada un dels capítols de despesa assignats a aquesta conselleria, a part de la dotació assignada en la Llei de pressupostos 2017, i en tot cas s'haurà d'atendre amb els mitjans personals i materials de la conselleria competent en matèria d'educació.  
  
  
Tercer. Sol·licitants  
1. Podran sol·licitar les subvencions que es convoquen en aquesta resolució, les associacions d'alumnes de centres docents no universitaris públics i concertats i les seues federacions que reunisquen els requisits següents:  
a) Tindre establida la seu i àmbit d'activitat a la Comunitat Valenciana.  
b) Estar inscrites, en la data que es publique la convocatòria en el Diari Oficial de la Generalitat Valenciana, en el corresponent cens d'associacions d'alumnes o, si és el cas, de confederacions i federacions, d'acord amb l'Ordre de 2 d'agost de 1988, de la Conselleria de Cultura, Educació i Ciència, per la qual es desplega l'article 10 del Decret 127/1986, de 20 d'octubre, del Consell.  
2. Per a les associacions d'alumnes, no caldrà que estiguen integrades en una federació per accedir a la subvenció.  
3. Les federacions, a més dels requisits del punt 1, hauran de tindre establert el seu àmbit territorial de nivell provincial o superior.  
4. Les entitats sol·licitants hauran de complir els requisits de l'article 13 de la Llei 38/2003, de 17 de novembre, general de subvencions (LGS).  
  
Quart. Formalització de la sol·licitud  
1. Les entitats sol·licitants que reunisquen les condicions exigides en aquesta convocatòria i en l'ordre de bases reguladores presentaran, degudament emplenat, l'imprés normalitzat de sol·licitud signat per la persona representant de l'entitat.  
2. La sol·licitud s'emplenarà utilitzant mitjans telemàtics a través de la seu de la Generalitat https://sede.gva.es. També es podrà presentar en l'adreça d'internet  
http://www.ceice.gva.es/va/web/madres-padres-alumnos/subvenciones  
Una vegada realitzat el tràmit telemàtic, les entitats sol·licitants hauran d'imprimir les pàgines preceptives resultants i les presentaran, amb les firmes originals corresponents i dins del termini establert en aquesta convocatòria, al registre d'entrada de la Conselleria d'Educació, Investigació Cultura i Esport, preferentment, sense perjudici de les formes previstes en la legislació vigent de procediment administratiu comú. La no-presentació de la sol·licitud en el registre corresponent, dins del termini establert, serà causa d'exclusió.  
La documentació que ha d'acompanyar la sol·licitud i que s'indica a l'apartat cinqué següent es podrà aportar via telemàtica i no caldrà tornar-la a adjuntar a la sol·licitud en el moment de presentar-la al registre d'entrada corresponent, a excepció de la domiciliació bancària, que sí que s'ha d'adjuntar a l'imprés original, excepte les entitats que resultaren beneficiàries d'aquesta subvenció en la convocatòria de 2016 i que vulguen mantindre el mateix compte bancari. En aquest cas no caldrà que aporten l'imprés original de la domiciliació bancària si l'adjunten telemàticament.  
3. En cas que les entitats sol·licitants opten per presentar la seua sol·licitud en una oficina de correus, ho faran en sobre obert perquè cada imprés siga datat i segellat per separat pel personal de correus abans de ser certificat.  
4. Per a les federacions, la presentació de la sol·licitud comportarà l'autorització a l'òrgan gestor perquè demane a l'Agència Estatal d'Administració Tributària, a la Tresoreria General de la Seguretat Social i a la conselleria competent en matèria d'hisenda, els certificats que acrediten que l'entitat sol·licitant compleix les seues obligacions tributàries i amb la Seguretat Social, en els termes establerts en l'article 22.4 del Reglament de la Llei general de subvencions. Els que no atorguen aquesta autorització hauran d'aportar la documentació que acredite que es troben al corrent de les esmentades obligacions.  
  
Cinqué. Documentació  
La sol·licitud ha d'anar acompanyada de la documentació següent:  
1. Projecte d'activitats de l'entitat sol·licitant.  
2. Pressupost desglossat del projecte d'activitats.  
3. Declaració responsable de no concórrer en l'entitat sol·licitant les circumstàncies assenyalades en l'article 13 de la LGS (inclosa en el formulari de sol·licitud).  
4. Domiciliació bancària. El model que s'ha de remetre està disponible en la pàgina web  
http://www.ceice.gva.es/va/web/madres-padres-alumnos/subvenciones  
Aquest imprés, en el qual ha de figurar el compte i el titular, una vegada degudament emplenat, s'ha de signar i segellar, i sempre s'ha de presentar l'original amb la sol·licitud de subvenció, excepte les entitats que resultaren beneficiàries d'aquesta subvenció en la convocatòria de 2016 i que vulguen mantindre el mateix compte bancari, tal com ja s'ha indicat en el punt 2 de l'apartat quart d'aquesta resolució. En aquest cas no caldrà que aporten l'imprés original de la domiciliació bancària si l'adjunten telemàticament.  
5. Certificat del secretari o secretària de l'associació on conste el nom i DNI de les persones que representen l'associació. Aquest certificat es pot substituir per la còpia de l'acta de l'última assemblea en la qual consten els noms amb DNI de les persones de la junta directiva amb el càrrec que ocupen.  
  
Sisé. Termini de presentació de sol·licituds  
El termini per a la presentació de sol·licituds serà de 15 dies a comptar de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, aquest procediment estarà publicat en la seu electrònica de la Generalitat: https://sede.gva.es.  
  
Seté. Esmena de sol·licituds  
Finalitzat el termini de presentació d'instàncies, l'òrgan instructor del procediment publicarà en la pàgina web de la Conselleria d'Educació, Investigació, Cultura i Esport una llista de les entitats sol·licitants que hagen d'esmenar la sol·licitud o adjuntar els documents preceptius que s'hi especifiquen, amb indicació que, si en el termini de 10 dies no ho fan, es considerarà que desisteixen de la seua sol·licitud, prèvia resolució. L'accés a la llista es farà a través de la seu electrònica de la Generalitat https://sede.gva.es o a través de la pàgina  
http://www.ceice.gva.es/va/web/madres-padres-alumnos/subvenciones  
La resolució es notificarà a les persones interessades, mitjançant la seua publicació en aquesta pàgina web. Aquesta publicació substituirà la notificació de conformitat amb el que preveu la normativa vigent en matèria de procediment administratiu.  
  
Huité. Comissió Avaluadora  
L'avaluació de les sol·licituds de concessió d'ajudes serà realitzada per la Comissió Avaluadora integrada per:  
a) El cap o la cap del Servei d'Innovació i Qualitat, que actuarà com a president o presidenta.  
b) Un funcionari o funcionària del Servei d'Innovació i Qualitat, que actuarà com a secretari o secretària.  
c) Un funcionari o funcionària que preste els seus serveis en la Subdirecció General de Centres Docents.  
d) Un funcionari o funcionària que preste els seus serveis en la Subdirecció General d'Ordenació.  
e) Un inspector o inspectora designat per la Inspecció General d'Educació.  
  
Nové. Ajudes a associacions d'alumnes: criteris de valoració  
  
Les subvencions s'atorgaran d'acord amb els criteris assenyalats en els punts 1 i 2 següents:  
1. Dos punts per cada unitat (si és el cas, concertades) o especialitat (en el cas d'ensenyaments especialitzats) amb què compte el centre docent en què estiga constituïda l'associació. Fins a un màxim de 20 punts.  
Els centres d'acció educativa singular (CAES) i els centres rurals agrupats (CRA) obtindran 5 punts addicionals en atenció a aquestes circumstàncies.  
La puntuació màxima que es podrà obtindre en aquest punt 1 serà de 25 punts.  
2. Projecte d'activitats presentat per l'entitat sol·licitant, atenent el barem següent:  
a) Activitats de formació que impulsen l'associacionisme, promoguen la participació i milloren qualitativament la seua representativitat en el consell escolar i la col·laboració en el funcionament del centre. Fins a un màxim de 25 punts.  
b) Activitats de formació dirigides a l'alumnat que afavorisquen la seua implicació i participació en el seu procés educatiu i evolutiu. Fins a un màxim de 25 punts.  
c) Per altres activitats culturals, esportives i recreatives que fomenten l'acció cooperativa i de treball en equip. Fins a un màxim de 25 punts.  
La puntuació màxima que podrà obtindre una entitat en aquest punt 2 serà de 75 punts.  
3. En el projecte presentat s'haurà d'incloure un índex en el qual les activitats programades estiguen agrupades segons si es tracta d'activitats del grup a, b o c, tal com es recull en el punt 2, d'aquest apartat nové.  
4. La Comissió Avaluadora, estudiades i revisades totes les sol·licituds, i d'acord amb els criteris anteriors, emetrà un informe que contindrà una llista per ordre de puntuació de les entitats que hagen sol·licitat la subvenció, ordenades de major a menor puntuació. Les trenta primeres sol·licituds de la llista resultaran adjudicatàries de l'ajuda.  
  
  
Deu. Ajudes a les federacions d'associacions d'alumnes: criteris de valoració  
Les subvencions s'atorgaran d'acord amb els criteris assenyalats en els punts 1 i 2 següents:  
1. Nombre d'associacions que formen part de l'entitat en la data de publicació de la convocatòria. Fins a un màxim de 25 punts.  
Per a calcular els punts que corresponguen a cada entitat, es considerarà la suma total de les associacions de totes les entitats que opten a la subvenció i el percentatge que represente cada una sobre el total. Després es prorratejaran els 25 punts entre aquestes, segons aquest percentatge.  
El valor punt serà el que resulte de dividir el 25 % de la dotació màxima indicada en l'apartat segon, punt 2.b d'aquesta convocatòria, entre els 25 punts.  
La quantitat que s'assigne a cada entitat en aquest punt 1 serà la que resulte de multiplicar els punts obtinguts per cada una, pel valor punt.  
  
2. Projecte presentat que serà avaluat en funció dels criteris següents:  
a) Activitats de formació que impulsen l'associacionisme, promoguen la participació i milloren qualitativament la seua representativitat en el consell escolar i la col·laboració en el funcionament del centre. Fins a un màxim de 25 punts.  
b) Activitats de formació dirigides a l'alumnat que afavorisquen la seua implicació i participació en el seu procés educatiu i evolutiu. Fins a un màxim de 25 punts.  
c) Per altres activitats culturals, esportives i recreatives que fomenten l'acció cooperativa i de treball en equip. Fins a un màxim de 25 punts.  
La puntuació màxima que es podrà obtindre en aquest punt 2 serà de 75 punts.  
El valor punt serà el que resulte de dividir el 75 % de la dotació màxima indicada en l'apartat segon, punt 2.b d'aquesta convocatòria, entre la suma total dels punts obtinguts per cada un.  
La quantitat que s'assigne a cada entitat en aquest punt 2 serà la que resulte de multiplicar els punts obtinguts pel seu projecte, pel valor punt.  
3. S'haurà d'incloure en el projecte un índex en el qual es distribuïsquen les activitats programades segons formen part dels grups a), b) o c) indicats en el punt 2 d'aquests criteris d'avaluació.  
4. La Comissió Avaluadora, estudiades i revisades totes les sol·licituds, i d'acord amb els criteris inclosos als punts 1 i 2 d'aquest apartat deu, emetrà un informe que contindrà una llista de les entitats que hagen sol·licitat la subvenció amb la puntuació obtinguda.  
5. Per a considerar-se una entitat beneficiària seleccionada per la Comissió Avaluadora serà necessari aconseguir pel projecte un mínim de 30 punts.  
6. La quantia individualitzada de l'ajuda o assignació econòmica concedida a cada entitat beneficiària serà la que resulte de sumar les quantitats obtingudes en els punts 1 i 2 d'aquest apartat deu.  
  
Onze. Resolució del procediment de concessió  
1. El termini màxim per a resoldre la convocatòria serà de sis mesos a comptar des de la data de finalització del termini de presentació de sol·licituds. Vençut el termini sense haver-se notificat cap resolució expressa, les persones interessades podran considerar desestimades les seues sol·licituds per silenci administratiu, segons l'article 55 de la Llei 9/2001, de 21 de desembre, de la Generalitat, de mesures fiscals, de gestió administrativa i financera i d'organització de la Generalitat Valenciana.  
2. A la vista de l'informe emés per la Comissió Avaluadora, la Subdirecció General d'Innovació i Qualitat Educativa, com a òrgan instructor, elevarà una proposta de resolució per a la concessió de les ajudes a la Direcció General de Política Educativa, la qual resoldrà aquesta convocatòria per delegació del conseller d'Educació, Investigació, Cultura i Esport.  
3. La resolució, amb l'especificació dels noms de les entitats beneficiàries i les dotacions econòmiques que els corresponguen, així com, si és el cas, les sol·licituds desestimades, es notificarà a les persones interessades mitjançant la seua publicació en la pàgina web de la Conselleria d'Educació Investigació, Cultura i Esport. Aquesta publicació substituirà la notificació de conformitat amb el que preveu la normativa vigent en matèria de procediment administratiu. L'accés a la resolució es farà a través de la seu electrònica de la Generalitat https://sede.gva.es o a través de la pàgina  
http://www.ceice.gva.es/va/web/madres-padres-alumnos/subvenciones  
  
Dotze. Adjudicació i pagament de les subvencions  
1. Les ajudes s'atorgaran en funció dels criteris recollits en aquesta convocatòria i establerts en l'ordre de bases reguladores i podran subvencionar la totalitat o una part de les despeses pressupostades. Seran compatibles amb la percepció d'altres subvencions, ajudes, ingressos o recursos per a la mateixa finalitat procedents de qualsevol administració pública o ens públics o privats, nacionals, de la Unió Europea o d'organismes internacionals, sense perjudici que, en cap cas, podran ser de tal quantia que, aïlladament o en concurrència amb altres subvencions, ajudes, ingressos o recursos, superen el cost de l'activitat subvencionada.  
  
2. Una vegada dictada la resolució expressa de concessió de les ajudes, l'import d'aquestes s'abonarà íntegrament a les entitats beneficiàries que hagen presentat correctament la justificació a què es refereix l'apartat tretze d'aquesta convocatòria.  
  
Tretze. Justificació de les ajudes i despeses subvencionables  
1. Justificació de les ajudes per les associacions  
1.1. Una vegada publicada la resolució de concessió de subvenció, les organitzacions beneficiàries hauran de presentar la documentació justificativa següent:  
a) Memòria explicativa de les activitats que s'han dut a terme segons el projecte presentat.  
b) Compte justificatiu, segons el formulari normalitzat disponible en l'adreça d'internet indicada en l'apartat primer, punt 4, d'aquesta convocatòria, en el qual s'hauran d'incloure, sota responsabilitat del declarant, els justificants de despeses (factures, rebuts, etc.), o qualsevol altre document amb validesa jurídica, que acrediten la realització de les activitats per a les quals es va concedir l'ajuda. El compte haurà d'incloure l'especificació de les activitats realitzades que han sigut finançades amb la subvenció i el seu cost, amb el desglossament de cada una de les despeses realitzades.  
De conformitat amb l'apartat primer, punt 2, d'aquesta convocatòria, sobre l'objecte i àmbit d'aplicació, i en el qual es determina que «queden compreses les activitats realitzades durant l'últim trimestre de l'any 2016 fins al termini per a la justificació de les despeses de les activitats executades, sempre que estiguen incloses en el projecte presentat per a sol·licitar la subvenció i no hagen servit per a justificar altres ajudes rebudes», la data dels justificants presentats i la data del pagament d'aquests hauran d'estar incloses en aquest període.  
1.2. Són despeses subvencionables les despeses corrents generades per les activitats contingudes en el projecte presentat per l'entitat i que va servir de base per a la concessió de la subvenció i les despeses de funcionament per al manteniment de l'entitat beneficiària.  
Són despeses corrents aquelles que reunisquen alguna de les següents característiques: ser béns fungibles, tindre una duració previsible inferior a l'exercici econòmic, no ser susceptibles d'incloure en inventari o ser despeses previsiblement reiteratives.  
1.3. Les factures o justificants presentats hauran de ser originals i seran emesos a nom de l'associació, amb indicació del NIF, i no serà vàlida la justificació que es realitze amb document expedit a nom d'una altra entitat distinta. Es podran presentar també còpies, però en aquest cas hauran d'anar acompanyades dels exemplars originals per a ser compulsades, de conformitat amb el que estableix l'article 73.1 del Reglament de la Llei general de subvencions. Per acreditar el pagament, es presentarà també juntament amb la factura el justificant de transferència bancària o rebut de caixa.  
2. Justificació de les ajudes per les federacions  
2.1. Del total de la subvenció concedida a cada entitat, es podrà subvencionar com a màxim un 20 % per despeses de personal, un màxim del 50 % per despeses de funcionament, un màxim del 10 % per despeses de desplaçament i fins a un 70 % per despeses derivades de la realització de xarrades, jornades o cursos de formació.  
2.2. Per a poder realitzar la proposta de pagament, les organitzacions beneficiàries hauran de presentar, juntament amb el formulari de justificació de les ajudes per a les federacions, disponible en la adreça d'internet indicada en l'apartat primer, punt 4, d'aquesta convocatòria, la documentació justificativa següent:  
a) Memòria explicativa de les actuacions que s'han dut a terme, que reculla l'execució de les activitats enumerades en el projecte presentat en la sol·licitud i amb les dates en què s'han executat.  
  
b) Compte justificatiu, segons els formularis disponibles en l'adreça d'internet indicada anteriorment, en el qual s'hauran d'incloure, sota responsabilitat de la persona declarant, els justificants de despeses (factures, rebuts, etc.) o qualsevol altre document amb validesa jurídica, agrupats per concepte de despesa, que permeta acreditar la realització de les activitats per a les quals es va concedir l'ajuda. El compte haurà d'incloure una declaració de les activitats realitzades que han sigut finançades amb la subvenció i el seu cost, amb el desglossament de cada una de les despeses produïdes.  
De conformitat amb l'apartat primer, punt 2, d'aquesta convocatòria, sobre l'objecte i àmbit d'aplicació, i en el qual es determina que «queden compreses les activitats realitzades durant l'últim trimestre de l'any 2016 fins al termini per a la justificació de les despeses de les activitats executades, sempre que estiguen incloses en el projecte presentat per a sol·licitar la subvenció i no hagen servit per a justificar altres ajudes rebudes», la data dels justificants presentats i la data del pagament hauran d'estar incloses en aquest període.  
2.3. En el supòsit previst en l'article 31, punt 2, de l'ordre reguladora, l'entitat beneficiària haurà de presentar un document que acredite el compromís de l'entitat associada d'efectuar la totalitat o part de l'activitat subvencionada. Igualment, es presentarà un certificat de l'entitat associada que acredite la recepció i l'import dels fons per la part corresponent, acompanyat dels justificants de despeses que ha realitzat l'entitat associada.  
2.4. Són despeses subvencionables les generades per les activitats contingudes en el projecte presentat per l'entitat i que va servir de base per a la concessió de la subvenció, així com les despeses corrents i de funcionament per al manteniment de l'entitat beneficiària, les despeses de personal i les de desplaçament, sempre que s'acredite quina és l'activitat concreta que les ha generades, el dia, l'hora i la finalitat.  
  
2.5. Les factures hauran de ser originals i seran emeses a nom de l'entitat beneficiària, amb indicació del NIF, i no serà vàlida la justificació que es realitze amb document expedit a nom d'una altra entitat distinta. Es podran presentar també còpies, però en aquest cas han d'anar acompanyades dels exemplars originals per a ser compulsades, de conformitat amb el que estableix l'article 73.1 del Reglament de la Llei general de subvencions. Per a acreditar el pagament, es presentarà també amb la factura el justificant de transferència bancària o rebut de caixa.  
2.6. Per a acreditar les despeses derivades del personal es presentaran les nòmines, i com a justificants de pagament efectiu líquid es considerarà suficient el rebut del contractat, firmat i amb data, per la totalitat dels pagaments que s'hagen realitzat dins del període computable, o bé podran presentar-se els justificants bancaris de l'eixida de fons. Es presentaran també els butlletins de cotització TC1 i TC2 del personal contractat. Així mateix, el pagament de l'IRPF del treballador s'acreditarà mitjançant el document de liquidació corresponent o transferència bancària.  
2.7. Respecte a les despeses de desplaçament, els imports corresponents a quilometratge que es justifiquen se subvencionaran prenent com a referència l'import establert pel mateix concepte en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó del servei i gratificacions per serveis extraordinaris (DOCV 6531, 30.05.2011).  
  
2.8. Respecte a les despeses derivades de la realització de xarrades, jornades o cursos de formació, la part corresponent a la persona que impartisca l'activitat s'acreditarà mitjançant factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, per cada col·laboració, en la qual consten el nom de cada una de les xarrades, el lloc, el dia i l'hora que es van realitzar, les dades del perceptor, el seu NIF, així com les dades relatives a la federació beneficiària, o emplenant el formulari model de «rebut per col·laboracions ocasionals» disponible en la web indicada en l'apartat primer, punt 4, d'aquesta convocatòria, que s'haurà d'acompanyar del pagament de l'IRPF, acreditat mitjançant el document de liquidació corresponent o transferència bancària. S'haurà d'adjuntar, juntament amb els justificants de pagament, el programa amb el detall del curs, els horaris, el lloc de realització i el nom de les persones col·laboradores.  
Així mateix, quan l'activitat es realitze en centres docents, a més del llistat de persones participants, s'aportarà un certificat del centre educatiu on s'especificarà el dia, l'horari i la persona ponent. Aquest certificat es podrà substituir per l'autorització del centre per a la realització de l'activitat, on s'especificarà el dia i l'horari, a la qual s'haurà d'adjuntar certificat de l'associació en què s'especifique que s'ha executat l'activitat programada i s'indicarà el dia, l'horari i la persona ponent.  
  
No s'exigirà el llistat de persones participants indicat en el paràgraf anterior quan l'activitat s'haja realitzat abans de la publicació de la resolució de convocatòria.  
2.9. En cas que l'entitat beneficiària contracte, amb posterioritat a la publicació de la resolució de convocatòria, el subministrament de béns d'equip o la prestació de serveis per empreses de consultoria o assistència tècnica per import superior a 6.000 euros, ha de sol·licitar, com a mínim, tres ofertes de diferents proveïdors, prèviament a la contractació del compromís per a la prestació del servei o l'entrega del bé.  
  
L'elecció entre les ofertes presentades, que s'han d'aportar en la justificació, es realitzarà d'acord amb criteris d'eficiència i economia, i s'ha de justificar expressament en una memòria quan l'elecció no recaiga en la proposta econòmica més avantatjosa.  
2.10. Respecte dels impostos subvencionables, l'entitat beneficiària haurà d'aportar una declaració responsable sobre el seu abonament, recuperació o compensació respecte de cada despesa. Les entitats l'activitat de les quals estiga exempta d'IVA hauran d'aportar un certificat del secretari/ària o de la persona representant de l'entitat relatiu a aquesta qüestió.  
3. S'exclouen les despeses que no tinguen una relació directa amb l'activitat subvencionada.  
4. Es considerarà despesa realitzada la que ha sigut pagada efectivament amb anterioritat a la finalització del termini de presentació de la documentació justificativa.  
5. Si dels justificants de despeses presentats resulta un import inferior a l'ajuda concedida, es reduirà automàticament la subvenció en la quantia necessària perquè l'ajuda no excedisca la despesa justificada.  
  
6. El termini de presentació de la justificació de les ajudes serà l'establert en la resolució de concessió, segons el que es disposa en les bases reguladores de la convocatòria.  
  
Catorze. Obligacions de les entitats beneficiàries  
1. Les entitats beneficiàries de les ajudes estaran subjectes a les obligacions generals següents derivades de la normativa vigent sobre subvencions públiques:  
a) Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions en la forma, condicions i termini establerts per a cada tipus d'ajuda.  
  
b) Justificar davant de la Conselleria d'Educació, Investigació, Cultura i Esport, si és el cas, el compliment dels requisits i les condicions, així com la realització de l'activitat i el compliment de la finalitat que determinen la concessió o gaudiment de la subvenció.  
c) Sotmetre's a les actuacions de comprovació que efectuarà aquesta conselleria, si és el cas, així com qualsevol altra de comprovació i control financer que puguen realitzar els òrgans de control competents, tant nacionals com comunitaris, i aportar tota la informació que li siga requerida en l'exercici de les actuacions anteriors.  
d) Comunicar a aquesta conselleria l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació s'haurà d'efectuar tan prompte com es conega i, en tot cas, amb anterioritat a la justificació de l'aplicació donada als fons percebuts.  
e) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable a la persona beneficiària en cada cas, amb la finalitat de garantir l'adequat exercici de les facultats de comprovació i control.  
f) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
g) Adoptar les mesures de difusió contingudes en l'apartat 4 de l'article 18 de la LGS, on es farà constar el patrocini d'aquesta conselleria.  
h) Procedir al reintegrament dels fons percebuts en els supòsits previstos en l'article 37 de la LGS.  
2. L'incompliment de les obligacions anteriors constitueix una infracció administrativa que serà sancionada d'acord amb el que es disposa en el títol IV de la LGS i segons es regula en el capítol IV del títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Quinze. Modificació de la resolució de concessió de la subvenció  
1. Tota alteració, tant de les condicions tingudes en compte per a la concessió de les subvencions, com dels requisits i condicions establerts en les bases reguladores i en aquesta convocatòria, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió o minoració de la subvenció.  
2. Es produirà la pèrdua del dret al cobrament total o parcial de la subvenció en el supòsit de falta de justificació o de concurrència d'alguna de les causes previstes en l'article 37 de la LGS. En aquest cas, es declararà per resolució, amb la substanciació prèvia dels tràmits procedimentals oportuns, la pèrdua del dret a la percepció parcial o total de l'ajuda, que podrà finalitzar, si és el cas, amb la revocació de la subvenció i l'obligació de reintegrar les quantitats ja percebudes i l'interès de demora.  
La resolució i els tràmits procedimentals previs, es notificaran a les persones interessades, mitjançant la seua publicació en la pàgina web de la Conselleria d'Educació Investigació, Cultura i Esport. Aquesta publicació substituirà la notificació de conformitat amb el que preveu la normativa vigent en matèria de procediment administratiu. L'accés a la resolució es farà a través de la seu electrònica de la Generalitat https://sede.gva.es o a través de la pàgina  
http://www.ceice.gva.es/va/web/madres-padres-alumnos/subvenciones  
3. Seran causes de nul·litat o d'anul·labilitat les previstes en l'article 36 de la LGS.  
  
Setze. Tramitació telemàtica  
Per a la tramitació d'aquest procediment per via telemàtica s'habilitaran els mitjans electrònics necessaris, d'acord amb el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
  
Dèsset. Recursos  
Contra aquesta resolució, que esgota la via administrativa, es podrà interposar un recurs contenciós administratiu en el termini de dos mesos a comptar de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes computat en els mateixos termes, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que persones interessades puguen presentar qualsevol altre recurs que estimen pertinent.  
  
Díhuit. Entrada en vigor  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
València, 31 de març de 2017. El conseller d'Educació, Investigació, Cultura i Esport: Vicent Marzà Ibáñez.